ananddey/assamese-wiki-corpus huggingface dataset:
অ'ভিদ

অ'ভিদ (, ২০ মাৰ্চ খ্ৰীষ্টপূৰ্ব ৪৩ – আনুমানিক খ্ৰীষ্টপূৰ্ব ১৭/১৮) আছিল এজন প্ৰাচীন ৰোমান কবি। তেওঁক লেটিন ভাষাৰ সৰ্বশ্ৰেষ্ঠ কবিসকলৰ ভিতৰত গণ্য কৰা হয়।

তেওঁৰ Metamorphoses এখন মহাকাব্য, য’ত গ্ৰীক আৰু ৰোমান পৌৰাণিক কাহিনীৰ ২৫০টাতকৈ অধিক কাহিনী একে শৃংখলত সংযোজিত কৰা হৈছে। এই কাব্য বিশ্বসাহিত্যৰ এটি মহান সৃষ্টি হিচাপে স্বীকৃত।

সাহিত্যিক অৱদান

অ'ভিদৰ কাব্যবোৰ প্ৰেম, কামনা, ৰম্যতা আৰু ৰাজনৈতিক ব্যংগেৰে পূৰ্ণ। তেওঁৰ Ars Amatoria ("The Art of Love") আৰু Heroides ("Letters from Heroines") সাহিত্যিক দৃষ্টিকোণৰ পৰা গভীৰ আৰু নৱীন চিন্তাৰ প্ৰতিফলন।

অ'ভিদ টানা ৰেবেলিছৰ দ্য লংগেষ্ট এক্সাইল (২০২৪)ত নিজৰ অধ্যায়ৰ সৈতে গৌণ দৃষ্টিভংগীৰ চৰিত্ৰ হিচাপে দেখা যায়, যিয়ে মূলতঃ জুলিয়া দ্য ইয়াংগাৰ আৰু ৮ খ্ৰীষ্টাব্দত তেওঁৰ নিৰ্বাসনৰ ওপৰত গুৰুত্ব আৰোপ কৰে।

নিৰ্বাসন

ৰোমৰ সম্ৰাট অ'গাষ্টাছে অ'ভিদক খ্ৰীষ্টপূৰ্ব ৮ চনত ৰাজধানী ৰোমৰ পৰা নিৰ্বাসন দিছিল। তেওঁৰ নিৰ্বাসনৰ কাৰণ সম্পূৰ্ণ স্পষ্ট নহয় — তেওঁ নিজে "carmen et error" (এটা কবিতা আৰু এটা ভুল) বুলি উল্লেখ কৰিছিল।

অ'ভিদ ৰোমানিয়া অঞ্চলৰ টমিছত (আজিৰ কন্সটাণ্টা) থাকি শেষ জীৱন অতিবাহিত কৰে।

প্ৰভাৱ

অ'ভিদৰ কবিতা মধ্যযুগ, ৰেনেছাঁস আৰু আধুনিক ইউৰোপীয় সাহিত্যত গভীৰ প্ৰভাৱ পেলাইছে। তেওঁক শেক্সপিয়ৰৰ আগৰ ইউৰোপীয় কবিসকলৰ অন্যতম উৎস হিচাপে গণ্য কৰা হয়।

গেলাৰী

উৎস

শ্ৰেণী:ৰোমান কবি
অৱন্তীবাই

অৱন্তীবাই লোধী (; মৃত্যু ২০ মাৰ্চ ১৮৫৮) এগৰাকী মুক্তি যুঁজাৰু আৰু বৰ্তমান দিনদোৰী, মধ্যপ্ৰদেশৰ অন্তৰ্গত ৰামগড়ৰ ৰাণী আছিল। ১৮৫৭ চনৰ বিদ্ৰোহৰ সময়ত তেওঁ ব্ৰিটিছ ইষ্ট ইণ্ডিয়া কোম্পানীৰ বিৰুদ্ধে বিদ্ৰোহ ঘোষণা কৰিছিল। তেওঁৰ বিষয়ে সিমান তথ্য পোৱা নাযায় আৰু যিখিনি পোৱা গৈছে সেইখিনিও বেছি অংশ লোক-সাহিত্যৰ পৰা সংগ্ৰীহিত। ইয়াৰ আধাৰতে তেওঁক এগৰাকী লোধী ৰাজপুত সম্প্ৰদায়ৰ ব্যক্তি বুলি থাৱৰ কৰা গৈছে আৰু বৰ্তমান তেওঁ লোধী ৰাজনীতিৰ এক ‘আইকন’ ৰূপে ব্যৱহাৰ কৰা হয়।

ব্ৰিটিছ হস্তক্ষেপ

লোক সাহিত্যত এগৰাকী লোধী সম্প্ৰদায়ৰ ব্যক্তি ৰূপে বৰ্ণিত হৈছে। তেওঁ ৰামগড় ইষ্টেটৰ শাসক লক্ষ্মণ সিঙৰ পত্নী আছিল; যিখন বৰ্তমানৰ মধ্যপ্ৰদেশৰ দিনদোৰী জিলাৰ অন্তৰ্গত আছিল। ১৮৫১ চনত স্বামীৰ মৃত্যু হোৱাৰ পিছত ১৮৫১ চনত নাবালক পুত্ৰ বিক্ৰমজিৎ সিঙৰ হৈ তেওঁ শাসনভাৰ চলোৱাৰ পৰিকল্পনা লৈছিল। কিন্তু ব্ৰিটিছ কৰ্তৃপক্ষই এইটো মানি নললে আৰু কোৰ্ট অফ ৱাৰ্ডচ-এ এজন প্ৰশাসক নিযুক্তি দিলে।

উত্তৰাধিকাৰ

স্বাধীনতাৰ পৰৱৰ্তী সময়ত অৱন্তীবাইক বিভিন্ন অনুষ্ঠান আৰু লোকগীতৰ মাধ্যমেৰে সোঁৱৰণ কৰা হৈছে।

যদিও অৱন্তীবাইৰ বিষয়ে লোক সাহিত্যৰ মাধ্যমেৰে সামান্য কিছুহে জনা যায়, ভাৰতীয় জনতা পাৰ্টি আৰু বহুজন সমাজ পাৰ্টিয়ে সংসদত জনোৱা দাবীৰ পিছত তেওঁৰ বিষয়ে ১৮৫৭ চনৰ বিদ্ৰোহৰ অংশগ্ৰহণকাৰী হিচাপে ২০১২ চনৰ পৰা ৰাষ্ট্ৰীয় শৈক্ষিক অনুসন্ধান আৰু প্ৰশিক্ষণ পৰিষদৰ (NCET) ইতিহাসৰ পাঠ্যপুথিত তেওঁৰ বিষয়ে চমুকৈ উল্লেখ কৰা হৈছে। বিশেষকৈ বহুজন সমাজ পাৰ্টিয়ে মায়াৱতীৰ ভাৱমূৰ্তি উজ্বল কৰিবলৈ অৱন্তীবাইৰ সৈতে আৰু বহুতো দলিত লোক বীৰঙ্গনাক ব্যৱহাৰ কৰিছে

নৰ্মদা ভেলী ডেভেলপমেণ্ট অথৰিটিয়ে জব্বলপুৰৰ বাগৰী বান্ধ প্ৰকল্পৰ এটা অংশৰ নামকৰণ ৰাণীগৰাকীৰ নামেৰে কৰিছে।

তথ্য উৎস

শ্ৰেণী:ভাৰতীয় ৰাণী
শ্ৰেণী:ভাৰতীয় মহিলা যোদ্ধা
ভাৰত চৰকাৰৰ টাকশাল, কলকাতা

ভাৰত চৰকাৰৰ টাকশাল, কলকাতা ১৭৫৭ চনত কলকাতাত প্ৰথমবাৰৰ বাবে ভাৰতৰ চৰকাৰী মিণ্ট বা টাকশাল (মুদ্ৰা তৈয়াৰ কৰা কাৰখানা) প্ৰতিষ্ঠা কৰা হৈছিল, আৰু ই পুৰণি দুৰ্গৰ ব্লেক হোলৰ ওচৰৰ এটা অট্টালিকাত আছিল, য'ত আজি জিপিঅ' (সাধাৰণ ডাকঘৰ) আছে। ইয়াক কলিকতা মিণ্ট বুলি কোৱা হৈছিল আৰু মুৰ্ছিদাবাদ নামেৰে মুদ্ৰা তৈয়াৰ কৰা হৈছিল। এই টাকশালৰ ভেটি ১৮২৪ চনৰ মাৰ্চ মাহত স্থাপন কৰা হয় আৰু ১৮২৯ চনৰ ১ আগষ্টত উৎপাদন আৰম্ভ হয়। আৰু ২০০৮ চনৰ ১০ জুলাইত আঠজন ডেভেলপাৰৰপৰা প্ৰাক-যোগ্যতাৰ নিবিদা লাভ কৰা হয়।

১৯৫২ চনৰ ১৯ ​​মাৰ্চত ভাৰত চৰকাৰৰ বিত্তমন্ত্ৰী শ্ৰী চি ডি দেশমুখে আলিপুৰ মিণ্ট উদ্বোধন কৰে। আৰু সেই তাৰিখৰপৰাই আলিপুৰ মিণ্টে পূৰ্ণাংগ মুদ্ৰা নিৰ্মাণ আৰু পদক, সজ্জা, বেজৰ উৎপাদন আৰম্ভ কৰে। ঘৰুৱা ব্যৱহাৰৰ বাবে মুদ্ৰা প্ৰস্তুত কৰাৰ উপৰি বিদেশৰ বাবেও মুদ্ৰা প্ৰস্তুত কৰে।

২০০৮ চনৰপৰা আলিপুৰ মিণ্ট সম্পূৰ্ণ চৰকাৰী নিয়ন্ত্ৰিত সংস্থা নহয়, সমবায় হিচাপে কাম কৰি আহিছে। বৰ্তমান ই অৰ্ধচৰকাৰী আৰু অৰ্ধব্যক্তিগত খণ্ডৰ সংস্থা।

আলিপুৰ টাকশাল কলনী

আলিপুৰ মিণ্ট কলনী আলিপুৰ টাকশালৰপৰা মাত্ৰ কেইমিনিটমানৰ বাট। এই কলনী চৰকাৰী মালিকানাধীন, বেৰ দিয়া, সুৰক্ষিত অঞ্চল, য’ত ভাৰত চৰকাৰী টাকশালৰ সকলো কৰ্মচাৰীৰ বাসস্থান আৰু বিনোদনৰ বাবে বৃহৎ মাটি আছে। কৰ্মচাৰীসকলে উচ্চমানৰ কেন্দ্ৰীয় চৰকাৰৰ নিৰাপত্তা, ২৪ ঘণ্টীয়া পানী যোগান, সমবায়ৰ দোকান, আৰু অন্যান্য সুবিধা লাভ কৰে। বিনোদন আৰু অৱশৰৰ বাবে ক্ৰীড়া আৰু খেলপথাৰৰ বাবে যথেষ্ট ঠাইৰ ব্যৱস্থা কৰা হৈছে।

ইয়াৰ উপৰি আবদ্ধ চৌহদৰ ভিতৰত ১০+২ মান পৰ্যন্ত শিশুৰ বাবে কেন্দ্ৰীয় চৰকাৰী বিদ্যালয় আছে। চিকিৎসাৰ সুবিধাও কেন্দ্ৰীয় চৰকাৰৰ স্বাস্থ্য আঁচনি প্ৰাধিকৰণৰদ্বাৰা প্ৰদান কৰা হয়।

তথ্যৰ উৎস

বাহ্যিক সংযোগ

India Government Mint, Kolkata

শ্ৰেণী:ভাৰতীয় মুদ্ৰা
শ্ৰেণী:ভাৰত চৰকাৰ
শ্ৰেণী:অৰ্থনীতি
নীলোৎপল বৰা

নীলোৎপল বৰা এজন ভাৰতীয় কণ্ঠশিল্পী,সুৰকাৰ,গীতিকাৰ,সংগীত ব্যৱস্থাপক আৰু সংগীত পৰিচালক। ২০১৭ চনত মুক্তিপ্ৰাপ্ত মাজুলী শীৰ্ষক গীতটোৰ জৰিয়তে তেওঁ শ্ৰোতা-দৰ্শকৰ দৃষ্টি আকৰ্ষণ কৰিবলৈ সক্ষম হৈছিল।

জন্ম আৰু শিক্ষা

যোৰহাটৰ এক সাংগীতিক পৰিয়ালত বৰাৰ জন্ম হয়। বৰাই যোৰহাটৰ জোনাকী সংঘ বিদ্যালয়ৰ পৰা স্কুলীয়া শিক্ষা গ্ৰহণ কৰে। ইয়াৰ পাছত জগন্নাথ বৰুৱা মহাবিদ্যালয়ৰ পৰা উচ্চতৰ মাধ্যমিক শিক্ষা আৰু গুৱাহাটীৰ অসম অভিযান্ত্ৰিক প্ৰতিষ্ঠানৰ পৰা ডিপ্লমা গ্ৰহণ কৰে।

সাংগীতিক জীৱন

সাংগীতিক কেৰিয়াৰৰ আৰম্ভণিৰ সময়ত নীলোৎপল বৰাই কেইবাখনো অসমীয়া ধাৰাবাহিকত আৱহসংগীতৰ কাম কৰাৰ লগতে সংগীত ব্যৱস্থাপক হিচাপে কাম কৰিছিল। ২০১৩ চনত তেওঁৰ প্ৰথম এলবাম ছেভেন আনপ্লাগ্‌ড মুক্তি পায়। ইয়াৰপাছতেই বৰা মুম্বাইলৈ যায় আৰু সংগীত ব্যৱস্থাপক হিচাপে কিছুদিন কাম কৰে । ২০১৭ চনত তেওঁ দ্বিতীয়খন এলবাম পঞ্চম মুক্তি পায়।

সংগীতপঞ্জী

সংগীতৰ এলবামসমূহ

সংগীত পৰিচালনা আৰু কণ্ঠদান
ছেভেন আনপ্লাগ্‌ড
পঞ্চম

চলচ্চিত্ৰ সংগীত

চন
চলচ্চিত্ৰ
গীত
পৰিচালক
সংগীত পৰিচালক

২০১৭
দূৰ
বিচৰা সময়
কংকন ৰাজখোৱা
নীলোৎপল বৰা
২০১৭
শৈশৱতে ধেমালিতে
এমুঠি
বিদ্যুৎ কটকী
অনুৰাগ শইকীয়া

ৱেব ছিৰিজ

য়ে মেৰি ফেমিলী
ট্ৰিপলিং ছিজন-২

তথ্যসূত্ৰ

শ্ৰেণী:অসমৰ কণ্ঠশিল্পী
শ্ৰেণী:জীৱিত ব্যক্তি
শ্ৰেণী:অসমৰ ব্যক্তি
শ্ৰেণী:ভাৰতৰ ব্যক্তি
আৰতী মান

আৰতী মজুমদাৰ (জন্ম: ৩ মাৰ্চ, ১৯৭৮), পেছাদাৰীভাৱে আৰতী মান (ইংৰাজী: Aarti Mann; জন্ম: ৩ মাৰ্চ, ১৯৭৮) নামেৰে পৰিচিত এগৰাকী আমেৰিকান অভিনেত্ৰী। চিবিএছ কমেডী ধাৰাবাহিক দা বিগ বেং থিয়ৰীত প্ৰিয়া কুথ্ৰাপ্পালীৰ চৰিত্ৰত অভিনয় কৰাৰ বাবে তেওঁ বিশেষভাৱে পৰিচিত। তেওঁ নেটফ্লিক্সৰ স্পাই-এডভেঞ্চাৰ ধাৰাবাহিক দা ৰিক্ৰুটত চিআইএৰ অধিবক্তা ভায়োলেট ইবনাৰৰ চৰিত্ৰত অভিনয় কৰিছে।

প্ৰাৰম্ভিক জীৱন আৰু শিক্ষা

১৯৭৮ চনৰ ৩ মাৰ্চত কানেকটিকাটত এক গুজৰাটী হিন্দু পৰিয়ালত আৰতী মজুমদাৰৰ জন্ম হৈছিল। তেওঁলোকৰ পৰিয়ালটো গুজৰাটৰ জুনাগড়ৰ আছিল। তেওঁৰ বৈবাহিক নামটো চুটি কৰি তেওঁ 'মান' বুলি লিখে।

আৰতী সৰু হৈ থাকোঁতেই তেওঁৰ পিতৃ-মাতৃ, জ্যেষ্ঠ ভগ্নী কৃতি আৰু কনিষ্ঠ ভাতৃ নিষাদৰ সৈতে পেনচিলভেনিয়াৰ কেইবাখনো ঠাইলৈ স্থানান্তৰিত হৈছিল।

ব্যক্তিগত জীৱন

২০১১ চনৰ তথ্য অনুসৰি, আৰতী মান তেওঁৰ স্বামী পুৰ্বেশ মানকদ আৰু তেওঁলোকৰ কন্যাৰ সৈতে লছ এঞ্জেলছত বাস কৰিছিল। তেওঁৰ স্বামী বিত্তীয় খণ্ডৰ সৈতে জড়িত।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
চন্দ্ৰ কুমাৰ আগৰৱালা

চন্দ্ৰ কুমাৰ আগৰৱালা (; ১৮৬৭-১৯৩৮) অসমৰ এজন কবি আৰু লেখক। অসমীয়া সাহিত্যত ৰোমাণ্টিকতাবাদৰ সূচনা কৰা লেখকসকলৰ ভিতৰত তেখেত আছিল অন্যতম। জোনাকীৰ প্ৰথম সংখ্যাত প্ৰকাশ পোৱা 'বনকুঁৱৰী'য়েই আছিল প্ৰথম অসমীয়া ৰোমাণ্টিক কবিতা। আগৰৱালাক "প্ৰতিমাৰ খনিকৰ" বুলিও অভিহিত কৰা হয়। তেখেত জোনাকী আলোচনীৰ প্ৰথমজন সম্পাদক আৰু সাহিত্য সংগঠন অসমীয়া ভাষা উন্নতি সাধিনী সভাৰ প্ৰতিষ্ঠাপক সদস্য আছিল। 'জোনাকী' আলোচনীৰ জৰিয়তে আধুনিক অসমীয়া সাহিত্যলৈ আগবঢ়োৱা বৰঙনিৰ বাবে আগৰৱালাৰ লগত লক্ষ্মীনাথ বেজবৰুৱা আৰু হেমচন্দ্ৰ গোস্বামীক একেলগে 'জোনাকী যুগৰ ত্ৰিমূৰ্তি' বুলি কোৱা হয়। বনকুৱঁৰী, তেজীমলা, মাধুৰী, বীণবৰাগী, মহাত্মা আদি তেওঁৰ অন্যতম কবিতা।

উদ্ধৃতিসমূহ

সুন্দৰৰ আৰাধনা জীৱনৰ খেল।
অসমীয়া জাতিৰ প্ৰতিভা ভাগ্যৰ জাপৰ তলত লুকাই আছে। সুযোগ আৰু সুবিধা পালেই এদিন সি ভমকাই উঠিব।
“আমাৰ উদ্যেশ্য কি অনেকেই সুধিব৷ সম্প্ৰতি ইয়াকে ক’লেই হ’ব যে আমাৰ কাৰ্য্য দেখি আমাক সকলোৱে বুজিব পাৰিব৷ আমাৰ কামটি বুজিব নোৱাৰা সাঁথৰ নহয়৷ ৰাজনীতি আমাৰ ’ৰাজ্য’ৰ বাহিৰ৷ এই পৰাধীন দেশত ’প্ৰজানীতি’হে ধৰিবলগীয়া৷ সাহিত্য, বিজ্ঞান,সমাজ ইত্যাদি আমাৰ আলোচনাৰ বিষয়৷ এইবিলাক সাধ্যমতে বুজিবলৈ আৰু প্ৰকাশ কৰিবলৈ যত্ন কৰিম৷ বাদ-প্ৰতিবাদ আমি আদৰেৰে আমাৰ কোলাত ঠাই দিম৷ সেইবুলি ব্যক্তিগত নিন্দাক ওচৰ চাপিবলৈ নিদিওঁ, ভাষালৈ আমাৰ বিশেষ চকু থাকিব৷ অসমৰ আটাইশ্ৰেণীৰ মানুহে যাতে আমাক মৰম কৰে, তালৈ আমি যত্ন কৰিম৷ নকৈ উঠি অহা অসমৰ নিমিত্তে আমাৰ আটাই শক্তি ব্যয় কৰিম৷ এই পিছপৰি থকা আন্ধাৰ দেশলৈ অলপ জোনাক সুমুৱাব নোৱাৰিলেও যদি নিজে নিজেও যত্নৰ ফিৰিঙতিৰ পোহৰত বাট পাওঁ তেনে আমাৰ শক্তিৰ মিছা ব্যয় হোৱা নাই বুলি ভাবিম৷’’(জোনাকী, প্ৰথম সংখ্যা, মাঘ ১৮১০ শকাব্দ)
মানুহৰ জন্ম সাৰ্থক হৈ উঠিব যদিহে মানুহে মানুহক মৰমৰ চকুৰে চায়৷

মন্তব্য

দেশক ভালপোৱা আৰু দেশৰ কাৰণে কাম কৰা অসমীয়া নথকা নহয়, আছে,আৰু যিমান আছে তাতকৈ বহুত বেছি আছে দেশৰ কাম কৰিছোঁ বুলি ঢাক-ঢোল পিটি বা নিপিটি নিজৰ স্বাৰ্থ পূৰণ কৰা অসমীয়া। কিন্তু আগৰৱালাৰ দৰে মনে-প্ৰাণে আৰু নিঃস্বাৰ্থভাৱে অসম আৰু অসমীয়াক ভালপোৱা আৰু অসমীয়াৰ হিত চিন্তা কৰা অসমীয়া কেইজন আছে? (লক্ষ্মীনাথ ফুকন)

উৎস

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া কবি
শ্ৰেণী:সাহিত্যিক
কল্যাণ বৰ্মা

কল্যাণ বৰ্মা কামৰূপ ৰাজ্যৰ বৰ্মণ ৰাজবংশৰ চতুৰ্থজন ৰজা আছিল। এওঁ বল বৰ্মা আৰু ৰত্নাৱতীৰ পুত্ৰ আছিল। এওঁ ৪২২ খ্ৰীষ্টাব্দৰ পৰা ৪৪৬ খ্ৰীষ্টাব্দলৈ ৰাজত্ব কৰিছিল। তেওঁ গন্ধৰ্বৱতীক বিয়া কৰাইছিল। তেওঁৰ পিছত গণপতি বৰ্মা উত্তৰাসুৰী হিচাপে ৰাজ সিংহাসনত বহিছিল।

লগতে চাওক

বৰ্মণ ৰাজবংশ
পুষ্য বৰ্মা
ভাস্কৰ বৰ্মা

লগতে পঢ়ক

শ্ৰেণী:অসমৰ ইতিহাস
শ্ৰেণী:পুৰণি আৰু মধ্যযুগীয় অসম
শ্ৰেণী:বৰ্মণ ৰাজবংশ
শ্ৰেণী:সংক্ষিপ্ত জীৱনী
জীলানি বানো

জীলানি বানো (; জন্ম: ১৪ জুলাই ১৯৩৬) এগৰাকী ভাৰতীয় লেখিকা আৰু ঔপন্যাসিক। উৰ্দু, হিন্দী, গুজৰাটী আৰু তেলেগু ভাষাত লিখে। ২০০১ চনত পদ্মশ্ৰীৰ চতুৰ্থ সৰ্বোচ্চ ভাৰতীয় অসামৰিক বঁটা লাভ কৰে।

প্ৰাথমিক জীৱন আৰু শিক্ষা

১৯৩৬ চনৰ ১৪ জুলাইত ভাৰতৰ উত্তৰ প্ৰদেশ ৰাজ্যৰ বদয়ুনত জন্মগ্ৰহণ কৰিছিল জীলানি বানোৰ ঘৰত হাইৰাট বদায়ুনী, এজন পৰিচিত উৰ্দু কবি। স্কুলীয়া শিক্ষাৰ পিছত তেওঁ মধ্যম পাঠ্যক্ৰমত নামভৰ্তি কৰে যেতিয়া তেওঁ এজন সুনামধন্য কবি আৰু ওছমানিয়া বিশ্ববিদ্যালয়ৰ ইছলামিক অধ্যয়ন বিভাগৰ প্ৰাক্তন মুৰব্বী আনোৱাৰ মোৱাজ্জমৰ সৈতে বিবাহপাশত আবদ্ধ হয় আৰু হায়দৰাবাদলৈ স্থানান্তৰিত হয়। তেওঁ শিক্ষা অব্যাহত ৰাখি উৰ্দু ভাষাত স্নাতকোত্তৰ ডিগ্ৰী (এম এ) লাভ কৰে। আৰু অন্যান্য লেখকৰ সৈতে তেওঁৰ চিঠিপত্ৰৰ সংকলন দুৰ কি আৱাজে আছে। তেওঁৰ বহু কিতাপ আন ভাষালৈ অনুবাদ কৰা হৈছে।

মহিলা অধিকাৰৰ বাবে বেচৰকাৰী সংস্থা অস্মিতাৰ প্ৰাক্তন অধ্যক্ষ জীলানি বানো,

নিৰ্বাচিত ৰচনা

১৯৫৪ চনৰ পৰা হিন্দী, উৰ্দু, গুজৰাটী আৰু তেলেগু ভাষাত লিখিছে।

}

Raat ke Musafir (short story anthology)
Tiryaaq (short story anthology)
Nayee Aurat (short story anthology)
Sach ke siva (short story anthology)
Baat Phoolon ki (short story anthology)
Dus Pratinidhi Kahaniyan (short story anthology)
Addu (short story anthology)

তথ্য সংগ্ৰহ

শ্ৰেণী:লেখিকা
শ্ৰেণী:ভাৰতীয় নাৰী
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী
লিংগভিত্তিক ডিজিটেল বিভাজন

লিংগভিত্তিক ডিজিটেল বিভাজন হৈছে প্ৰযুক্তিগত পণ্য, কাৰিকৰী খণ্ড আৰু ডিজিটেল দক্ষতাৰ শিক্ষাৰ প্ৰতি সৃষ্টি হোৱা একধৰণৰ লিংগভিত্তিক পক্ষপাতিতা।

নেপথ্য

শিক্ষা-ব্যৱস্থাই ন্যায়সঙ্গত, সামগ্ৰিক আৰু উচ্চ মানসম্পন্ন ডিজিটেল দক্ষতাৰ শিক্ষা আৰু প্ৰশিক্ষণ নিশ্চিত কৰিবলৈ ক্ৰমান্বয়ে চেষ্টা কৰি আছে। ডিজিটেল দক্ষতাই শিকন আৰু দক্ষতাৰ দিশত বিকাশৰ ক্ৰমবৰ্ধমান পথ মুকলি কৰিলেও মহিলা আৰু কিশোৰীসকল এতিয়াও ডিজিটেল দক্ষতাৰ শিক্ষাত পিছ পৰি আছে। বিগত এটা দশক ধৰি ৰাষ্ট্ৰীয় আৰু আন্তঃৰাষ্ট্ৰীয় প্ৰচেষ্টাৰে সেই বিভাজন কমাবলৈ প্ৰয়াস কৰি থকা হৈছে যদিও বিশ্বব্যাপি ডিজিটেল দক্ষতাৰ এই পাৰ্থক্য অথবা বিভাজন বৃদ্ধিহে পোৱা পৰিলক্ষিত হৈছে৷ ইউনেস্ক'ৰ অনুমান মতে, উচ্চমানৰ আইচিটি দক্ষতা শিকা আৰু আহৰণৰ ক্ষেত্ৰত (যেনে-কম্পিউটাৰ প্ৰগ্ৰাম কৰা) মহিলাৰ তুলনাত পুৰষৰ সম্ভাৱনীয়তা চাৰিগুণ বেছি ৷ গোলকীয় গড় হৈছে ২%৷ ছিলিকন ভেলীত থকা প্ৰযুক্তি কোম্পানীয়ে, যিসকল নিয়োগকৰণৰ লগত জড়িত-তেওঁলোকে ঠাৱৰ কৰিছে যে, কৃত্ৰিম বুদ্ধিমত্তা আৰু ডাটা বিজ্ঞানৰ দৰে কাৰিকৰী চাকৰিত যোগদান কৰা মহিলাৰ সংখ্যা ১ শতাংশকতকৈও কম ৷ এই পাৰ্থক্যটোক গুৰুত্ব প্ৰদান কৰিবলৈকে, ২০০৯ চনত STEM (বিজ্ঞান, প্ৰযুক্তি, অভিযান্ত্ৰিক, গণিত)ৰ বিভিন্ন ক্ষেত্ৰত কৰ্মৰত ২৫ লাখ মহাবিদ্যালয়-শিক্ষিত মহিলাক তুলনা কৰা হৈছিল ৬৭ লাখ পুৰুষৰ লগত ৷ দেখা গ’ল যে মুঠ কৰ্মদলৰ ৪৯% মহিলা আৰু ৫১% পুৰুষ-যাৰ দ্বাৰা এই বিভাজনটো চকুত লগাকৈ ওলাই পৰিছিল ৷

ডিজিটেল দক্ষতাৰ ক্ষেত্ৰত দৃশ্যমান হোৱা উক্ত লৈংগিক ব্যৱধান আঞ্চলিক সীমান্ত আৰু উপাৰ্জনৰ স্তৰত স্পষ্ট ৷ কিন্তু এই বিভাজন অধিক প্ৰকট আৰু দুৰ্ভাগ্যজনক হিচাপে পৰিগণিত হৈছে বয়সস্থ, অল্পশিক্ষিত, দৰিদ্ৰ, বা গ্ৰাম্য অঞ্চল তথা উন্নয়নশীল দেশত বাস কৰা মহিলাসকলৰ বাবে। এই বিভাজনে মহিলাসকলক পুৰুষৰ তুলনাত STEMৰ যিকোনো ক্ষেত্ৰতে স্নাতক হোৱাৰ সম্ভাৱনা অনেক কম কৰি তুলিছে। ডিজিটেল দক্ষতাৰ এই পাৰ্থক্যৰ লগত দৰিদ্ৰতা আৰু আৰু শিক্ষাভিত্তিক প্ৰৱেশৰ সমস্যাও কম-বেছি পৰিমাণে জড়িত৷

অনলাইন আৰু অফলাইন-এই দুয়োটা ক্ষেত্ৰতে নিৰাপত্তা আৰু নিৰ্যাতন ভোগাৰ আশংকাত নাৰীসকল দুশ্চিন্তাত পৰিব পাৰে৷

বহুকেইটা দিশতে মহিলা আৰু নাৰীসকল শাৰীৰিক নিৰ্যাতনৰ মুখামুখি হোৱাৰ সম্ভাৱনা থাকে, যদিহে তেওঁলোকে এটা ডিজিটেল যন্ত্ৰ ধাৰলৈ আনে অথবা তাৰ গৰাকী হয় ৷ ইয়াৰ পৰিণতিত তেওঁলোকে সেই যন্ত্ৰটো লুকাই-চুৰকৈ ব্যৱহাৰ কৰাৰ সম্ভাৱনা বৃদ্ধি পায় আৰু তাৰ এক কুফল হিচাপে তেওঁলোক অনলাইন নিৰ্যাতনৰ বলি হোৱাৰ অধিক সম্ভাব্য প্ৰাৰ্থীহে হৈ পৰে৷ পৰ্যায়ক্ৰমে ডিজিটেল শিক্ষা আহৰণৰ ক্ষেত্ৰতো তেওঁলোকৰ সমুখত এখন বাধাৰ প্ৰাচীৰ থিয় হয়৷

কাৰিকৰী আৰু প্ৰযুক্তিবিদ্যাৰ বিশাল ক্ষেত্ৰখনক পুৰুষ-কেন্দ্ৰিক হিচাপে ষ্টেৰিঅ’টাইপৰ ৰূপত প্ৰতিষ্ঠা কৰিবলৈ বহুকেইটা প্ৰসংগতে প্ৰৰোচিত কৰা হয়৷ ইয়াৰ ফলত শৈশৱ বা কৈশোৰাৱস্থাৰ পৰাই কিশোৰীসকলৰ ডিজিটেল শিক্ষাৰ প্ৰতি থকা আত্মবিশ্বাস আৰু আস্থা হ্ৰাস পায়৷ OECDৰ ত্ৰিশখন দেশৰ এটা জৰীপত দেখা গৈছে যে, পোন্ধৰ বছৰ বয়সত কেৱল ০.৫% ছোৱালীয়েহে আইচিটি-সম্পৰ্কীয় কেৰিয়াৰত আগবাঢ়িবলৈ বিচাৰে, যিটো ল’ৰাৰ ক্ষেত্ৰত ৫ শতাংশ ৷

তথ্যসূত্ৰ

শ্ৰেণী:লিংগভিত্তিক অধ্যয়ন
শ্ৰেণী:তথ্য প্ৰযুক্তি
আফ্ৰিকান ছোৱাইন ফিভাৰ

আফ্ৰিকান ছোৱাইন ফিভাৰ হৈছে ঘৰচীয়া আৰু বনৰীয়া গাহৰিৰ শৰীৰত ভাইৰাছৰ পৰা হোৱা এবিধ মাৰাত্মক সংক্ৰামক ৰোগ। এই বেমাৰবিধ গাহৰিৰ শৰীৰত সাধাৰণতে দেখা দিয়া ক্লাছিকেল ছোৱাইন ফিভাৰতকৈ বেলেগ আৰু এই বেমাৰবিধৰ কোনো প্ৰতিষেধক এতিয়ালৈ ওলোৱা নাই। আফ্ৰিকান ছোৱাইন ফিভাৰ আফ্ৰিকা, ইউৰোপ আৰু এছিয়াৰ কেইবাখনো দেশত বিস্তাৰিত হৈ আছে। ২০২০ চনৰ মে' মাহৰ প্ৰথম সপ্তাহত সমগ্ৰ ভাৰতবৰ্ষৰ ভিতৰত অসমতেই পোনপ্ৰথমবাৰৰ বাবে এই বেমাৰ ধৰা পৰে। একে মাহৰে মাজভাগলৈ অসমৰ ১০খন জিলাত আফ্ৰিকান ছোৱাইন ফিভাৰত আক্ৰান্ত হৈ ১৪৯১৯টা গাহৰিৰ মৃত্যু হোৱা বুলি অসমৰ কৃষি আৰু পশুপালন মন্ত্ৰী মাননীয় অতুল বৰাদেৱে জানিবলৈ দিয়ে।

কাৰক

আফ্ৰিকান ছোৱাইন ফিভাৰ ৰোগ আফ্ৰিকান ছোৱাইন ফিভাৰ ভাইৰাছৰ দ্বাৰা হয়। এই ভাইৰাছটো আচফাৰভাইৰিডি (Asfarviridae) পৰিয়ালৰ অন্তৰ্গত এটা ডিএনএ ভাইৰাছ।

অসমত প্ৰভাৱ

২০২০ বৰ্ষৰ এপ্ৰিল মাহৰ শেষভাগত আফ্ৰিকান ছোৱাইন ফিভাৰত গাহৰিৰ মৃত্যু উদ্বেগজনকভাৱে বৃদ্ধি পোৱাৰ পৰিপ্ৰেক্ষিতত অসমৰ ছয়খন জিলাত গাহৰি মাংসৰ বিক্ৰী আৰু বিতৰণ বন্ধ কৰি দিয়ে। জিলাকেইখন হৈছে বিশ্বনাথ, ধেমাজি, ডিব্ৰুগড়, লখিমপুৰ, শিৱসাগৰ আৰু যোৰহাট। ইয়াৰ পিছত মৃত গাহৰিৰ নমুনা ভূপালস্থিত নেচনেল ইনষ্টিটিউত অৱ হাই চিকিউৰিটি এনিমেল ডিজিজলৈ প্ৰেৰণ কৰা হয়। আৰু তাতে আফ্ৰিকান ছোৱাইন ফিভাৰ বুলি নিশ্চিত কৰা হয়।

তথ্য সংগ্ৰহ

শ্ৰেণী:সংক্ৰামক ৰোগ
শ্ৰেণী:ভাইৰাছজনিত ৰোগ
শেখ মুজিবুৰ ৰহমান

শেখ মুজিবুৰ ৰহমান (; ১৭ মাৰ্চ ১৯২০ – ১৫ আগষ্ট ১৯৭৫), চমুকৈ শেখ মুজিব বা বংগবন্ধু, বাংলাদেশৰ প্ৰথম ৰাষ্ট্ৰপতি আৰু দক্ষিণ এছিয়াৰ আটাইতকৈ প্ৰভাৱশালী ৰাজনৈতিক ব্যক্তিসকলৰ মাজৰ এজন আছিল। তেওঁ ভাৰত বিভাজন আন্দোলনত সক্ৰিয় অংশ গ্ৰহণ কৰিছিল আৰু পিছলৈ পূব পাকিস্তানক এখন স্বাধীন দেশ হিচাপে প্ৰতিষ্ঠা কৰাৰ সংগ্ৰামৰ নেতৃত্ব দিছিল। আৰম্ভণিতে তেওঁ আৱামী লীগৰ সভাপতি, ইয়াৰ পিছত বাংলাদেশৰ ৰাষ্ট্ৰপতি আৰু শেষলৈ বাংলাদেশৰ প্ৰধানমন্ত্ৰী হিচাপে কাৰ্যনিৰ্বাহ কৰিছিল। পূব-পাকিস্তানত ৰাজনৈতিক স্বায়ত্তশাসন অৰ্জনৰ প্ৰচেষ্টা আৰু পিছলৈ বাংলাদেশৰ স্বাধীনতা আন্দোলন আৰু ১৯৭১ চনৰ বাংলাদেশৰ মুক্তিযুদ্ধৰ আঁৰৰ আটাইতকৈ গুৰুত্বপূৰ্ণ ব্যক্তি হিচাপে কৃতিত্বৰ স্বীকৃতি স্বৰূপে তেওঁক বাংলাদেশৰ ‘জাতিৰ জনক’ বা ‘জাতিৰ পিতা’ বুলি অভিহিত কৰা হয়।

উদ্ধৃতিসমূহ

মোৰ দেশ এখন স্বাধীন দেশ। ভাৰতেই হওক, আমেৰিকাই হওক, ৰাছিয়াই হওক, গ্ৰেট ব্ৰিটেইনেই হওক, মই জীয়াই থকালৈকে এনে কোনো শক্তি নাই, যিয়ে মোৰ দেশৰ আভ্যন্তৰীণ বিষয়ত হস্তক্ষেপ কৰিব পাৰিব।
আৰু যেন সাম্প্ৰদায়িকতাই মূৰ দাঙিব নোৱাৰে। বাংলাদেশ এখন ধৰ্মনিৰপেক্ষ দেশ। মুছলমানসকলে তেওঁৰ ধৰ্ম পালন কৰিব। হিন্দুসকলে তেওঁৰ ধৰ্ম পালন কৰিব। বৌদ্ধসকলে তেওঁৰ ধৰ্ম পালন কৰিব। কোনেও কাকো বাধা দিব নোৱাৰে। কিন্তু ইছলামৰ নামত বাংলাদেশৰ লোকসকলক লুণ্ঠন কৰি খোৱাৰ অনুমতি দিয়া নহ'ব।
আমি গণতন্ত্ৰ বিচাৰোঁ, উচ্ছৃংখলতা নিবিচাৰোঁ, কাৰো বিৰুদ্ধে ঘৃণা সৃষ্টি কৰিবও নিবিচাৰোঁ। অথচ কিছুমান কাকতে মুছলমানসকলক ৰক্ষা কৰিবলৈ সংঘবদ্ধ হোৱাৰ উদগনি দিছে। যি সাম্প্ৰদায়িকতাৰ বিৰুদ্ধে সংগ্ৰাম কৰি দেশৰ মানুহে তেজ দিছে, যদি কোনোবাই ইয়াত বহি তাৰ (সাম্প্ৰদায়িকতাৰ) বীজ ৰোপন কৰিব বিচাৰে, তেন্তে সেয়া কি আপোনালোকে সহ্য কৰিব?
বংগৰ উৰ্বৰ মাটিত যেনেকৈ সোণ ওপজে, ঠিক তেনেকৈ পৰজীৱীও ওপজে! একে ধৰণে বাংলাদেশত কিছুমান ৰাজনৈতিক পৰজীৱী আছে, যিবোৰ বংগৰ জনসাধাৰণৰ বৰ্তমানৰ দুখ-দুৰ্দশাৰ বাবে দায়ী।

উৎস

বাহ্যিক সংযোগ

Category:বাংলাদেশৰ ব্যক্তি
শ্ৰেণী:ৰাষ্ট্ৰপতি
শ্ৰেণী:ৰাজনীতিবিদ
শ্ৰেণী:মৃত ব্যক্তি
প্ৰমোদ ভগত

প্ৰমোদ ভগত (; জন্ম: ৪ জুন ১৯৮৮) এজন ভাৰতীয় পেছাদাৰী পেৰা-বেডমিণ্টন খেলুৱৈ। ছেপ্টেম্বৰ ২০২১-ৰ তথ্য অনুসৰি, তেওঁ পেৰা-বেডমিণ্টন পুৰুষৰ একক এছএল৩ শাখাত বিশ্বৰ প্ৰথম স্থানৰ আছে। তেওঁ ২০২১ চনত জাপানত অনুষ্ঠিত টকিঅ' ২০২০ গ্ৰীষ্মকালীন পেৰালিম্পিকত ভাৰতক প্ৰতিনিধিত্ব কৰি পুৰুষৰ একক এছএল৩ বেডমিণ্টন প্ৰতিযোগিতাত স্বৰ্ণ পদক লাভ কৰে। তেওঁ হৈছে ভাৰতৰ বাবে বেডমিণ্টনত অলিম্পিক বা পেৰালিম্পিকত স্বৰ্ণ পদক লাভ কৰা প্ৰথমগৰাকী ব্যক্তি। ২০১৯ চনত ভাৰত চৰকাৰে তেওঁক অৰ্জুন বঁটা প্ৰদান কৰে।

প্ৰাৰম্ভিক জীৱন

ভগতৰ জন্ম হৈছিল বিহাৰৰ বৈশালী জিলাৰ হাজীপুৰত। পাঁচ বছৰ বয়সত তেওঁ বাওঁ ভৰিত আসোঁৱাহে দেখা দিছিল। ১৩ বছৰ বয়সত তেওঁ বেডমিণ্টন খেল চাবলৈ গৈছিল আৰু খেলখনৰ প্ৰতি আকৰ্ষিত হৈছিল। পৰৱৰ্তী ২ বছৰৰ বাবে তেওঁ বেডমিণ্টনৰ ফুটৱৰ্ক, ফিটনেছ আৰু খেলৰ ফিক্সাৰে শিকিছিল। প্ৰমোদে ১৫ বছৰ বয়সত শাৰীৰিকভাৱে সক্ষম শ্ৰেণীৰ খেলুৱৈসকলৰ বিৰুদ্ধে তেওঁৰ প্ৰথম প্ৰতিযোগিতা খেলিছিল। দৰ্শকে তেওঁক
উৎসাহিত কৰিছিল, যাৰ ফলত তেওঁ বেডমিণ্টনক কেৰিয়াৰ হিচাপে লৈ আগবাঢ়ি যাবলৈ অনুপ্ৰাণিত হৈছিল।

বঁটা আৰু সন্মান

ভাৰত চৰকাৰৰ দ্বাৰা ২০১৯ অৰ্জুন বঁটা

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় পেৰা-বেডমিণ্টন খেলুৱৈ
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
কিৰিবাথ

কিৰিবাথ চাউলৰ পৰা তৈয়াৰী শ্ৰীলংকাৰ এক পৰম্পৰাগত খাদ্য। ইয়াক নাৰিকলৰ গাখীৰ(ৰস)ৰ সৈতে চাউল সিজাই প্ৰস্তুত কৰা হয়; সেয়ে এইবিধক কিৰিবাথ নাম দিয়া হয় আৰু ইয়াক চাউলৰ পিঠা বা চাউলৰ পুডিঙৰ এটা প্ৰকাৰ বুলি ধৰিব পাৰি। শ্ৰীলংকাৰ খাদ্যত কিৰিবাথ এক অপৰিহাৰ্য খাদ্য। ইয়াক প্ৰতি মাহৰ প্ৰথম দিনটোত ৰাতিপুৱাৰ জলপানত পৰিৱেশন কৰা হয়৷ কিৰিবাথৰ অতিৰিক্ত তাৎপৰ্য্য হ’ল যে, ইয়াক মানুহৰ জীৱনৰ যিকোনো শুভ মুহূৰ্তত খোৱা হয় যিবোৰে জীৱনৰ পৰিৱৰ্তনৰ সময় চিহ্নিত কৰে। ই শ্ৰীলংকাৰ অধিক বিখ্যাত পৰম্পৰাগত খাদ্যসমূহৰ ভিতৰত অন্যতম।

ব্যুৎপত্তি

কিৰিবাথ শব্দটো সিংহলী ভাষাৰ স্বচ্ছ অৰ্থৰ দুটা শব্দৰ যোগত সৃষ্টি হৈছে৷ সিংহলী ভাষাত ’কিৰি’ (කිරි)ৰ অৰ্থ "গাখীৰ" আৰু ’বাথ’ৰ ( බත්)ৰ অৰ্থ "ভাত"।

ইতিহাস

কিৰিবাথৰ উৎপত্তিৰ সময় স্পষ্ট নহয় যদিও এই খাদ্য শ্ৰীলংকাৰ বাবে অনন্য যেন লাগে।
প্ৰচলিত বিশ্বাসমতে কোৱা হয় যে, সুজাতাই গৌতম বুদ্ধই জ্ঞান লাভ কৰাৰ ঠিক আগতে বোধি গছৰ তলত ধ্যান কৰি থকাৰ সময়ত গৌতম বুদ্ধক এই কিৰিবাথ আগবঢ়াইছিল।

উপলক্ষ্য

সিংহলী ঘৰত আৰু সিংহলীসকলৰ বন্ধৰ দিনত অনুষ্ঠান পালনৰ সময়ত কিৰিবাথে উল্লেখযোগ্য ভূমিকা পালন কৰে। এই খাদ্যৰ দ্বাৰা উৎসৱ বা শুভ অনুষ্ঠান উদযাপন কৰা হয় আৰু ই জীৱনৰ নতুন দিক নিৰ্ণয় বা পৰিৱৰ্তনৰ আৰম্ভণিৰ প্ৰতীক। কিৰিবাথ জীৱনৰ প্ৰতীক আৰু সেয়েহে পৰিয়ালৰ মুৰব্বীয়ে পিতৃ বা মাতৃয়ে পৰিয়ালৰ বাকীসকলক নতুন বছৰৰ বাবে তেওঁলোকৰ উত্তৰপুৰুষক কিৰিবাথ খুৱাই দিয়ে।
​

শিশুৰ ক্ষেত্ৰত

পৰম্পৰাগতভাৱে প্ৰথম কেঁচুৱাৰ মুখত দিয়া গোটা আহাৰ হৈছে কিৰিবাথ৷ যদিও চামুচেৰে প্লেটত পৰিবেশন কৰা হয়, কিৰিবাথ পৰম্পৰাগতভাৱে লুনুমিৰিছৰ সৈতে মিহলি কৰিবলৈ হাতেৰে খোৱা হয়।
​

তথ্য সূত্ৰ

শ্ৰেণী:লোক-খাদ্য
শ্ৰেণী:শ্ৰীলংকা
শ্ৰেণী:চাউলৰ পৰা তৈয়াৰী খাদ্য
ডেভিদ (মাইকেলেঞ্জেল')

ডেভিদ হ'ল ইটালীৰ শিল্পী মাইকেলেঞ্জেল'ৰ দ্বাৰা নিৰ্মিত পৃথিবীৰ বিখ্যাত ভাস্কৰ্যবোৰৰ ভিতৰত অন্যতম এটা মূৰ্তি। ১৫০৪ চনত ফ্লোৰেন্সত ইয়াক স্থাপন কৰা হয়। কান্ধত কেটেপা লৈ যুদ্ধৰ বাবে সাজু হৈ থকা এজন ডেকা ল'ৰা হিচাবে প্ৰতিষ্ঠা কৰা ডেভিদক শৰীৰবিজ্ঞানৰ ফালৰ পৰাও সম্পূৰ্ণ শুদ্ধ জোখত নিৰ্মাণ কৰা হৈছিল।

শ্ৰেণী:ভাস্কৰ্য
মেধা যোধ

মেধা যোধ (ইংৰাজী: Medha Yodh; ৩১ জুলাই ১৯২৭ - ১১ জুলাই ২০০৭) এগৰাকী ভাৰতীয় আৰু ভাৰতীয় আমেৰিকান ভাৰতনাট্যম নৃত্যশিল্পী আৰু লছ এঞ্জেলছৰ কেলিফৰ্ণিয়া বিশ্ববিদ্যালয়ৰ ধ্ৰুপদী ভাৰতীয় নৃত্যৰ শিক্ষক আছিল। তঞ্জোৰ বালাসৰস্বতীৰ শিষ্য হিচাপে তেওঁ গৰবাৰ ওপৰত এখন তথ্যচিত্ৰ নিৰ্মাণ কৰিছিল।

প্ৰাৰম্ভিক জীৱন

১৯২৭ চনৰ ৩১ জুলাইত বৰ্তমানৰ গুজৰাট ৰাজ্যৰ আহমেদাবাদ চহৰত মেধা যোধৰ জন্ম হৈছিল। মেধা যোধৰ বয়স পাঁচ বছৰ হোৱাৰ আগৰ পৰাই নাচিবলৈ আৰম্ভ কৰিছিল।

১৯৮৭ চনত মেধা যোধে এখন শৈক্ষিকভাৱে সমাদৃত তথ্যচিত্ৰ নিৰ্মাণ কৰে। গৰবা-ৰাস: এ গ্লিম্পছ ইনটু গুজৰাটী কালচাৰ (Garba-Ras: A Glimpse Into Gujarati Culture) শীৰ্ষক ছবিখনে গৰবা নামৰ পৰম্পৰাগত গুজৰাটী নৃত্যৰ ওপৰত গুৰুত্ব আৰোপ কৰিছিল।

অৱসৰৰ পিছতো যোধে সমগ্ৰ কেলিফৰ্ণিয়াতে নৃত্য প্ৰদৰ্শন কৰি থাকিল। ২০০০ চনত চাণ্টা মনিকাৰ হাইৱেজ পাৰফৰমেন্স স্পেচত অনুষ্ঠিত হোৱা "স্পিৰিট ডান্সেছ" ধাৰাবাহিকত প্ৰদৰ্শন কৰা তেওঁৰ নৃত্য-অভিনয়ৰ সম্পৰ্কে সংবাদ পত্ৰত এটা লেখা প্ৰকাশিত হৈছিল। লেখাটোত তেওঁৰ নৃত্য শৈলীক ভূয়সী প্ৰসংশা কৰা হৈছিল।

২০০২ চনলৈকে মেধা যোধে ব্যক্তিগতভাৱে অধ্যাপনা কৰি থাকিল আৰু তাৰ পিছত তেওঁ অকলেণ্ডৰ পৰা কেলিফৰ্ণিয়াৰ ছান ডিয়েগোলৈ গুচি যায়।

২০০৭ চনৰ ১১ জুলাইত ছান ডিয়েগোত বাস কৰা কন্যা কমল মুইলেনবাৰ্গৰ ঘৰত স্বাস্থ্যৰ অৱনতি ঘটাৰ বাবে মেধা যোধৰ মৃত্যু হয়। মৃত্যুৰ সময়ত মেধাৰ বয়স আছিল ৭৯ বছৰ। ইহসংসাৰত মেধাই দুগৰাকী কন্যা কমল আৰু নীলা ভন এচেন আৰু দুগৰাকী নাতিনীক এৰি থৈ যায়। ১৯৯৭ চনত এৰিক ভন এচেন নামৰ তেওঁৰ এজন জাজ বেছিষ্ট পুত্ৰৰ মৃত্যু হয়।

তথ্য সংগ্ৰহ

শ্ৰেণী:ভাৰতীয় নাৰী
শ্ৰেণী:ভাৰতীয় নৃত্যশিল্পী
তঞ্চঙ্গ্যা ভাষা

তঞ্চঙ্গ্যা হৈছে বাংলাদেশৰ পাৰ্বত্য চট্টগ্ৰাম, ভাৰতৰ ত্ৰিপুৰা আৰু মিজোৰাম ৰাজ্য আৰু ম্যানমাৰৰ ৰাখাইন ৰাজ্যত প্ৰচলিত এটা ভাষা। ই এটা ভাৰত-আৰ্য ভাষা যদিও কোনো কোনো বিদ্বানৰ মতে ই তিব্বত-বৰ্মীয় ভাষা। ইয়াৰ চাকমা আৰু চট্টগ্ৰামীয়া ভাষাৰ সৈতে ওতঃপ্ৰোত সম্পৰ্ক আছে।

তথ্য সংগ্ৰহ

শ্ৰেণী:ভাষা
শ্ৰেণী:বাংলাদেশৰ ভাষা
গোবিন্দ মিশ্ৰ

গোবিন্দ মিশ্ৰ ভট্টদেৱৰ সমসাময়িক পণ্ডিত আছিল।

জন্ম

খ্ৰীষ্টীয় ষোড়শ শতাব্দীৰ মাজভাগত গোবিন্দ মিশ্ৰৰ জন্ম হয়। তেখেতৰ জন্মস্থানৰ বিষয়ে সঠিক সংবাদ পোৱা নাযায়।

বংশ পৰিচয়

গোবিন্দ মিশ্ৰৰ বংশ পৰিচয়ৰ বিষয়ে সঠিক সংবাদ পোৱা নাযায়। কোনোৰ মতে এওঁ গোপল আতাৰপৰা ধৰ্মধৰা আঁহতগুৰিৰ শ্ৰীৰাম আতাৰ পিতৃ; এই মতে গোবিন্দ মিশ্ৰৰ পিতৃৰ নাম তাৰাপতি,পিতামহ কলাপচন্দ্ৰ; কিন্তু এই বংশ পৰিচয় বিশ্বাসযোগ্য নহয়। অন্যহাতে তেওঁ কামৰূপৰ বৰ্তমান হালধিবাৰী সত্ৰৰ গোসাঁই-বংশৰ পূৰ্ব পুৰুষৰ এজন; কিন্তু এই সত্ৰ হৰিদেৱী সত্ৰ। জাগাৰাসত্ৰ স্থাপন কৰা হৰিমিশ্ৰৰ এওঁ পুতেক আছিল। হৰিদেৱী শাখাৰ লগত সম্বন্ধ মানি ললে ভট্টদৱৰ শিষ্যত্ব স্বীকাৰ কৰিবলৈ টান হয়। গতিকে গোবিন্দ মিশ্ৰৰ সঠিক পৰিচয় অস্পষ্ট হৈ আছে।

সাহিত্যৰাজি

গোবিন্দ মিশ্ৰই ভট্টদেৱৰ ভক্তিবিৱেক নামৰ সংস্কৃত গ্ৰন্থখন পদলৈ অনুবাদ কৰিছিল। ভট্টদেৱৰ সংস্কৃত ভক্তিতত্ত্ব সম্প্ৰৰ্কীয় সংগ্ৰহ গ্ৰন্থ 'ভক্তিবিৱেক'ৰ প্ৰাঞ্জল পদানুবাদ গোবিন্দ মিশ্ৰৰ অন্যতম কৃতি। শংকৰী,ভাস্কৰী,হনুমন্তী আৰু আনন্দগিৰিৰ টীকা আলোচনা কৰি পদগীতা সৰল আৰু প্ৰাঞ্জল অসমীয়া পদত ৰচনা কৰে।

মৃত্যু

গোবিন্দ মিশ্ৰৰ মৃত্যুৰ বিষয়ে কোনো সঠিক তথ্য পোৱা নাযায়। তেওঁ সপ্তদশ শতিকাৰ আদি ভাগলৈকে জীৱিত আছিল বুলি অনুমান কৰা হয়।

তথ্যসূত্ৰ

শ্ৰেণী:অসমীয়া সাহিত্যিক
আমৰলি টোপ

আমৰলি টোপ

অসমৰ জনজাতি লোকসকলৰ মাজত দেখা পোৱা খাদ্যৰাজিৰ ভিতৰত এবিধ প্ৰিয় খাদ্য হ’ল আমৰলি টোপ৷ আমৰলি পৰুৱাই গছত বাহ বান্ধি থাকে৷ এইবিধ পৰুৱাৰ ৰং ৰঙা আৰু ইয়াৰ পিছৰ অংশত এবিধ এচিড জাতীয় পানীয় জমা থাকে৷ শত্ৰুৰ আক্ৰমণ এইবিধ পৰুৱাই নিজে প্ৰাণ দিও প্ৰতিহত কৰিবলৈ চেষ্টা কৰে৷ পৰুৱা বিধে মুখেৰে কামুৰি নিজৰ গাৰ পিছ অংশৰ পৰা এচিড জাতীয় পানী অকণমান কামোৰা ঠাইত বাকি দিয়ে৷ লগে লগে অসহ্য বিষ অনুভৱ হয়৷ চ’ত-ব’হাগ মাহত এইবিধ পৰুৱাৰ বাহত যথেষ্ট কণী থাকে৷ ইয়াক টোপ বুলিও কয়৷ এই টোপ খোৱা মানুহে আমৰলি পৰুৱাৰ বাহৰ পৰা টোপবোৰ কৌশলেৰে সংগ্ৰহ কৰি আনি পৰিষ্কাৰ কৰি সিবোৰ তেলত ভাজি লয় আৰু মদ বা নিচাজাতীয় পানীয়ৰ লগত পৰিবেশন কৰে৷ টোপটোৰ সোৱাদ কিছু টেঙেচি হয়৷ এই ভজা টোপ কোনো কোনোৱে ভাতৰ লগতো ভাজি হিচাপে খায়৷ বড়ো, চাহ জনজাতি, আহোম আৰু টাই লোকৰ ই বৰ প্ৰিয় খাদ্য৷ তদুপৰি এড়ী পলুৱে বাহ সজাৰ এসপ্তাহ বা দহ দিনৰ পিছত বাহটোৰ ভিতৰৰ পৰা লেটাবোৰ উলিয়াই তাক ভাজি কৰি পৰিৱেশন কৰাও দেখা যায়৷ উজনি অসমত আহোমসকল আৰু অসমৰ অন্যান্য জনজাতীয় লোকৰ মাজত এইবিধ খাদ্য বৰ প্ৰিয়৷

প্রস্তুত প্ৰণালী

এই খাদ্যবস্তু সাধাৰণতে চ’ত বা ব’হাগ মাহত সংগ্ৰহ কৰা হয়, যেতিয়া পৰুৱাৰ বাহত কণী অধিক থাকে। টোপবোৰ গছৰ পৰা কৌশলেৰে সংগ্ৰহ কৰি, ভালদৰে ধুই পৰিষ্কাৰ কৰা হয়। তাৰ পাছত সামান্য নুন আৰু তেলত ভাজি লোৱা হয়। কেতবোৰে স্বাদ বৃদ্ধিৰ বাবে আদা, হালধি বা জলকীয়া যোগ কৰে। সাধাৰণতে এই ভাজা টোপ মদ বা নিচাজাতীয় পানীয়ৰ লগত পৰিবেশন কৰা হয়, যদিও কিছুমানে ভাতৰ লগতো খায়।

পৰম্পৰাগত ব্যৱহাৰ

এই খাদ্যবস্তু বিশেষকৈ আহোম, টাই-আহোম, বড়ো, মটক, আৰু চাহ জনগোষ্ঠীৰ মাজত পৰম্পৰাগতভাৱে ব্যৱহৃত হয়। বনভোজন, গৃহ-উৎসৱ, বা বিহুৰ সময়ত এই খাদ্য পৰিবেশন কৰা হয়। কিছুমান পৰিয়ালত ইয়াক এক ধৰণৰ ঐতিহ্য হিচাপে নতুন প্ৰজন্মলৈ পৰিচয় কৰোৱা হয়।

পুষ্টিগুণ আৰু খাদ্য বিজ্ঞান

যদিও এই খাদ্যৰ ওপৰত বিস্তৃত বৈজ্ঞানিক গৱেষণা উপলব্ধ নহয়, তথাপি পতংগজাত খাদ্যত সাধাৰণতে উচ্চ প্ৰোটিন, কেলচিয়াম, আৰু ভিটামিন থাকে। চৰকাৰী গৱেষণাত উল্লেখ কৰা হৈছে যে উত্তৰ-পূব ভাৰতৰ জনজাতীয় খাদ্যৰূপে পতংগৰ ব্যৱহাৰে পুষ্টি ঘাটতি কমাবলৈ সহায় কৰে। আমৰলি টোপও এনে খাদ্যৰ ভাল উদাহৰণ।

সাংস্কৃতিক আৰু সামাজিক গুৰুত্ব

আমৰলি টোপ কেৱল খাদ্য নহয়, ই এজনজাতীয় জীৱনধাৰাৰ প্ৰতিনিধিত্ব কৰে। ই আত্মনির্ভৰশীলতা, সৃজনশীলতা, আৰু পৰম্পৰাগত জ্ঞানৰ অংশ। এইবিধ খাদ্য অসমৰ বহুজাতিক সমাজৰ খাদ্য সংস্কৃতিত এক গুৰুত্বপূৰ্ণ অৱস্থানত আছে, যি সময়ৰ সৈতে সম্পৰ্ক ৰক্ষা কৰি থকাৰ এটি প্ৰচেষ্টা হিচাপে বিবেচিত।

লগতে চাওক

অসমত ব্যৱহৃত পতংগ খাদ্য
অসমীয়া খাদ্য

তথ্য সংগ্ৰহ

শ্ৰেণী:অসমৰ খাদ্য
শ্ৰেণী:জনজাতীয় খাদ্য
শ্ৰেণী:পতংগ খাদ্য
শ্ৰেণী:অসমৰ সংস্কৃতি